Lille Gråkallen leir

Lille Gråkallen leir er en delvis nedlagt militærleir som ligger ved Lille Gråkallen (415 moh), like øst for fjellet Gråkallen i Bymarka i Trondheim. Leiren tilhørte Luftforsvaret som en del av INI Operasjoner Radar Gråkallen, med tilhørighet til Luftforsvarets stasjon Mågerø. Deler av leiren brukes i dag av Heimevernet og huser for tiden Heimevernsungdommen samt at den benyttes av HV12 til øvingsområde. Resterende deler av leiren, som består av sammenbygde kaserner på 3 500 kvm, benyttes i dag av organisasjonen MOT. 

 Historie 
Leiren tilhørte Teleskvadronen i Luftforsvaret som en overvåkningsstasjon for Midt-Norge, med radarer på toppen av Gråkallen.Bratberg, Terje. (2008). Trondheim byleksikon. «Gråkallen» s. 213–214. Oslo: Kunnskapsforlaget. ISBN 978-82-573-1762-1. Leiren ble bygd på midten av 1950-tallet med hensikt å overvåke midt-norsk luftrom. Vinteren 1954/55 foregikk sluttmonteringen av overvåkingssytemet på leiren. Leiren var utstyrt med det daværende topp moderne Kogv-systemet. Det nærliggende vannet Blomstertjønna ble brukt som drikkevannkilde for både leiren og den nærliggende Skistua. Frem til 30. april 2002 var Lille Gråkallen operativ som Luftforsvarets kontroll- og varslingsstasjon Gråkallen. 

I 2003 ble leiren offisielt nedlagt da Forsvaret la om til at radarstasjonen på Gråkallen i fremtiden skulle være ubemannet.VG.no – Vil legge ned Gråkallen (Av NTB. Publisert 25. februar 2003, besøkt 7. april 2022) Heimevernet tok deretter over leiren, som fremdeles var i Forsvarets eiendom, med leieavtale hos Trondheim kommune.Adressa.no – Kampen om Lille Gråkallen i gang (Publisert 4 mars 2003, besøkt 7. april 2022) I 2010 ønsket kommunen at den ideelle organisasjonen MOT skulle få leieavtale om å benytte leiren.NRK.no – Mot på Lille Gråkallen (Av Magnus Brattset Drabløs. Publisert 3. mars 2010, besøkt 7. april 2022)NRK.no – En drøm som har gått i oppfyllelse (Av Aksel Faanes Persson. Publisert 15. januar 2013, besøkt 7. april 2022)

 Se også 
 Skistua
 NTNUI Studenterhytta

 Referanser 

 Eksterne lenker 
 Wikioppføring «Lille Gråkallen» hos Strinda historielag
 Kogv-systemet.com – Gråkallen

Kategori:Nedlagte norske militærleirer
Kategori:Militære installasjoner i Trondheim
Kategori:Luftforsvaret
Kategori:Heimevernet
Kategori:Bymarka
Kategori:Etableringer i 1954
Kategori:Opphør i 2003